PATVIRTINTA

Kėdainių „Atžalyno“ gimnazijos

direktoriaus 2017 m. lapkričio 6 d.

įsakymu Nr. V- 82

**BUDĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kėdainių „Atžalyno“ gimnazijos budėjimo tvarkos aprašas nustato mokytojų budėjimo organizavimo tvarką, vykdymą ir priežiūrą.

2. Budėjimo tikslas – užtikrinti Kėdainių „Atžalyno“ gimnazijos mokinių saugumą per pertraukas ir renginius.

3. Budėjimo paskirtis:

3.1. drausmės palaikymas gimnazijos patalpose;

3.2. mokinių pageidaujamo ir kultūringo elgesio skatinimas;

3.3. patyčių prevencija;

3.4. elektroninių cigarečių, alkoholio bei kitų psichiką veikiančių medžiagų prevencija.

**II SKYRIUS**

**BUDĖJIMO ORGANIZAVIMAS**

4. Budėjimas gimnazijoje organizuojamas pagal direktoriaus patvirtintą grafiką, kuriame nurodoma budėjimo vieta, laikas, budintis mokytojas.

5. Budėjimą vykdo:

5.1. administratorius;

5.2. mokytojai.

6. Budėjimo vietos ir jų aprašymas (pridedama, priedas Nr. 1).

7. Administratorius ir budėtojas segi identifikatorių, kuriame nurodomas vardas, pavardė ( pvz., pridedamas identifikatoriaus pavyzdys Nr. 2).

8. Mokytojas paprastai budi aukšte, kuriame yra jo darbo vieta. Budėjimo vieta gali būti perkeliama.

9. Budėtojas, negalintis budėti pagal budėjimo grafiką (dėl kvalifikacijos kėlimo, asmeninių reikalų ar kitų priežasčių), informuoja administratorių ne vėliau kaip prieš vieną dieną.

10. Budėtojas pasibaigus budėjimui pasirašo Budėjimo žurnale*.*

**III SKYRIUS**

**ADMINISTRATORIAUS IR BUDĖTOJO PAREIGOS**

11. Administratorius:

11.1. sudaro mokytojų budėjimo grafiką, kontroliuoja Budėjimo žurnalo pildymą;

11.2. koreguoja budėjimo grafiką;

11.3. koordinuoja ir kontroliuoja mokytojų budėjimą gimnazijoje;

11.4. informuoja direktorių apie saugaus elgesio taisyklių ar reikalavimų pažeidimus;

11.5. direkciniuose posėdžiuose analizuoja budėjimo efektyvumą, budėtojų pareigų vykdymą.

12. Budėtojas:

12.1. atvyksta į budėjimo vietą Budėjimo tvarkos aprašo 6 punkte nurodytu laiku ir pradeda budėti nurodytoje vietoje;

12.2. į budėjimo vietą atvyksta iš karto po skambučio į pertrauką;

12.3. visoje budėjimo teritorijoje užtikrina mokinių saugumą ir palaiko tvarką;

12.4. užtikrina, kad prižiūrimoje teritorijoje mokiniai nerūkytų, nežaistų azartinių žaidimų, neloštų kortomis, nevartotų kvaišalų, nesimuštų, nesityčiotų, nesmurtautų ar kitaip nepažeistų aplinkinių teisių, laikytųsi vidaus tvarkos aprašo reikalavimų;

12.5. užtikrina, kad po pirmo skambučio mokiniai eitų į pamoką;

12.6. Budėjimo žurnale fiksuoja netinkamą mokinių elgesį per pertraukas, įvykus nelaimingam atsitikimui informuoja administratorių ir gimnazijos direktorių. Baigęs budėjimą pasirašo Budėjimo žurnale.

**IV SKYRIUS**

**BUDĖJIMAS PER RENGINIUS**

13. Mokytojai budi per renginius pagal sudarytą ir direktoriaus patvirtintą grafiką. Grafike nurodoma budėjimo vieta ir laikas, mokytojo pavardė.

14. Budėjimas per renginius prasideda 30 min. iki renginio pradžios.

15. Budėtojas per renginius:

15.1. užtikrina mokinių buvimą toje vietoje, kur vyksta renginys;

15.2. atsako už tvarką savo budėjimo vietoje;

15.3. įspėja renginio dalyvius rūbus, kuprines ar kitus asmeninius daiktus palikti spintelėse, rūbinėje;

15.4. į renginius neįleidžia pašalinių asmenų, saugo tvarką, neleidžia vartoti kvaišalų, perspėja dėl nepadoraus elgesio.

16. Kilus rimtam konfliktui renginio organizatorius gali iškviesti policiją.

**V SKYRIUS**

**ATSAKOMYBĖ**

17. Budėtojas, kuris neatlieka savo pareigų, fiziškai, psichiškai ir moraliai žaloja vaikus, atsako pagal įstatymų numatytą tvarką.

18. Budėtojui gali būti taikomos drausminės nuobaudos, materialinė arba baudžiamoji atsakomybė, jeigu jis nevykdė savo pareigų:

18.1. pažeidinėjo darbo tvarkos, vidaus tvarkos taisykles, darbo drausmę;

18.2. dėl savo neveiklumo arba veiklos padarė mokyklai materialinių nuostolių, dėl ko moksleiviai nebuvo saugūs.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Asta Krapikienė

Atsakinga už kalbos kultūros

priežiūrą ir ugdymą

2017 m. lapkričio 6 d.